Қонуни Ҷумҳурии Тоҷикистон

Оид ба ворид намудани тағйиру иловаҳо ба қонуни Ҷумҳурии Тоҷикистон «Дар бораи ваколатдор оид ба ҳуқуқи инсон дар Ҷумҳурии Тоҷикистон»

**Моддаи 1.** Ба Қонуни Ҷумҳурии Тоҷикистон аз 20 марти соли 2008 «Дар бораи Ваколатдор оид ба ҳуқуқи инсон дар Ҷумҳурии Тоҷикистон» (Ахбори Маҷлиси Олии Ҷумҳурии Тоҷикистон, с. 2008, № 3, мод. 191; с. 2011, №6, мод. 453; с. 2012, №4, мод. 261; с. 2014, №7, қ. 1, мод. 398; с. 2016, №3, мод. 134) тағйиру иловаҳои зерин ворид карда шаванд:

1. Аз матни моддаи 2 калимаи «(Сарқонуни)» хориҷ карда шавад.

2. Дар моддаҳои 5 ва 322 калимаҳои «шаҳрванди Ҷумҳурии Тоҷикистон, ки» ба калимаҳои «шахсе, ки танҳо шаҳрвандии Ҷумҳурии Тоҷикистонро дорад,» иваз карда шаванд.

3. Ба қисми 1 моддаи 9 ва қисми 1 моддаи 325 пас аз калимаи «бошад,» калимаҳои «дар як вақт шаҳрвандии давлати дигарро соҳиб гардад,» илова карда шаванд.

4. Дар қисми 1 моддаи 10:

- банди а) дар таҳрири зерин ифода карда шавад:

«- эътибори қонунӣ пайдо кардани ҳукми айбдоркунандаи суд;»;

- ба банди б) пеш аз калимаи «ғайри» калимаҳои «қобилияти амалаш маҳдуд,» илова карда шаванд;

- бандҳои д), е), ё), ж), з) ва и) бо мазмуни зерин илова карда шаванд:

«д) соҳиб шудан ба шаҳрвандии давлати дигар;

е) нафақагири Ҷумҳурии Тоҷикистон ё давлати хориҷӣ будан;

ё) расидан ба синни нафақа;

ж) риоя накардани тартиби муқаррарнамудаи қонунгузории Ҷумҳурии Тоҷикистон дар бораи танзими анъана ва ҷашну маросимҳо дар Ҷумҳурии Тоҷикистон;

з) бо сабаби ба кори дигар гузаштан;

и) эътибори қонунӣ пайдо намудани қарори суд дар бораи татбиқ гардидани чораҳои маҷбурии дорои хусусияти тиббӣ;»;

- бандҳои д) ва е) мувофиқан бандҳои к) ва л) ҳисобида шаванд.

5. Дар банди е) қисми 1 моддаи 11 калимаҳои «муроҷиати шаҳрвандон» ба калимаҳои «муроҷиатҳои шахсони воқеӣ» иваз карда шаванд.

6. Дар моддаи 20:

- дар банди а) калимаҳои «давлатии дахлдор» ва «мансабдоре» мувофиқан ба калимаҳои «давлатӣ, мақомоти худидоракунии шаҳрак ва деҳот, ташкилотҳо, новобаста ба шакли ташкилию ҳуқуқӣ,» ва «мансабдор ва шахси ба ӯ баробаркардашуда» иваз карда шаванд;

- дар банди б) калимаҳои «ба қувваи қонунӣ даромадааст» ба калимаҳои «эътибори қонунӣ пайдо намудааст» иваз карда шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 30 майи соли 2017, № 1424**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Ваколатдор оид ба ҳуқуқи инсон дар Ҷумҳурии Тоҷикис­тон»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Ваколатдор оид ба ҳуқуқи инсон дар Ҷумҳурии Тоҷикис­тон» қабул карда шавад.

**Раиси Маҷлиси намояндагони**

**Маҷлиси Олии**

**Ҷумҳурии Тоҷикистон Ш. ЗУҲУРОВ**

**ш. Душанбе, 3 майи соли 2017, № 764**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Ваколатдор оид ба ҳуқуқи инсон дар Ҷумҳурии Тоҷикистон»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Ваколатдор оид ба ҳуқуқи инсон дар Ҷумҳурии Тоҷикистон»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Ваколатдор оид ба ҳуқуқи инсон дар Ҷумҳурии Тоҷикистон» ҷонибдорӣ карда шавад.

**Раиси Маҷлиси миллии**

 **Маҷлиси Олии**

**Ҷумҳурии Тоҷикистон М. Убайдуллоев**

**ш. Душанбе, 18 майи соли 2017, № 396**